

**REPUBLIKA E SHQIPËRISË**

**Kuvendi**

**P R O J E K T L I GJ**

**Nr. \_\_\_\_\_\_/2022**

**PËR**

**GAZET SERRË TË FLUORINUARA[[1]](#footnote-1)**

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, Kuvendi i Republikës së Shqipërisë

**V E N D O S I:**

**KREU I**

**DISPOZITAT E PËRGJITHSHME**

**Neni 1**

**Qëllimi**

Ky ligj ka për qëllim reduktimin e shkarkimeve të gazeve serrë të fluorinuara, në mënyrë që të arrihet mbrojtja e mjedisit.

**Neni 2**

**Objektivat dhe parimet**

1. Ky ligj përcakton:
2. rregullat për importin, eksportin, përpunimin, grumbullimin, rikuperimin, riciklimin, shkatërrimin, çmontimin, transportin, magazinimin, vendosjen në treg të gazeve serrë të fluorinuara dhe të pajisjeve që përmbajnë gaze serrë të fluorinuara, ose funksionimi i të cilave mbështetet në këto gaze;
3. kushtet për vendosjen në treg të produkteve dhe pajisjeve specifike që përmbajnë gaze serrë të fluorinuar ose funksionimi i të cilave mbështetet në këto gaze;

c) kushtet për përdorime specifike të gazeve serrë të fluorinuar;

ç) kufijtë sasiorë për vendosjen në treg të hidrofluorokarboneve;

1. kërkesat për licencimin dhe autorizimin e sipërmarrësve që operojnë në treg me gazet serrë të fluorinuara dhe pajisjet që përmbajnë këto gaze;

dh) kërkesat për trajnim dhe certifikim të operatorëve nga organi i akredituar për certifikim personi.

1. Objektivat e përcaktuar në pikën 1, të këtij neni, zbatohen në funksion të parimeve të mëposhtme:
2. Parimi i përgjegjësive të përbashkëta, por të diferencuara, sipas të cilit, të gjitha palët e Amendamentit të Kigalit të Protokollit të Montrealit, pavarësisht, nëse janë vende në zhvillim apo të zhvilluara, marrin përgjegjësi për reduktimin e gazeve serrë të fluorinuara, sipas kushteve të secilit vend dhe brenda situatës së re ekonomike dhe politike të krijuar;
3. Parimi i kujdesit paraprak, sipas të cilit, masat duhen marrë në radhë të parë, për të parashikuar, parandaluar apo minimizuar problemet e shëndetit njerëzor dhe mjedisit kundrejt efekteve të dëmshme, që rezultojnë ose që kanë të ngjarë të rezultojnë nga aktiviteti njerëzor, i cili ndryshon ose ka të ngjarë të hollojë shtresën e ozonit;
4. Parimi i efiçencës, sipas të cilit politikat dhe masat që merren për reduktimin e gazeve serrë të fluorinuara, duhet të jenë me kosto efektive, në mënyrë të tillë që të sigurojnë përfitime globale me kostot më të ulëta të mundshme;
5. Parimi i zhvillimit të qëndrueshëm, sipas të cilit masat për mbrojtjen e sistemit të klimës nga ndryshimet antropogjene të integruara në politikën dhe programet e zhvillimit kombëtar duhet të çojnë në rritje dhe zhvillim të qëndrueshëm ekonomik dhe social të vendit;

dh) Parimi i bashkëpunimit dhe financimit kombëtar dhe ndërkombëtar, sipas të cilit përpjekjet për të reduktuar gazet me efekt serrë, mund të bëhen bashkërisht dhe në koordinim me vende të tjera të interesuara dhe, përveç buxhetit të shtetit, të mbështeten edhe nga burime financimi ndërkombëtare apo dypalëshe.

**Neni 3**

**Përkufizimi i termave**

Në këtë ligj termat e mëposhtëm kanë këto kuptime:

“Autorizim”, akti administrativ, që i njeh titullarit të saj të drejtën të kryejë një apo disa veprime, në përputhje me kushtet e përcaktuara në të, sipas legjislacionit në fuqi për licencat, autorizimet dhe lejet në Republikën e Shqipërisë.

1. “Aerosol teknik”, një shpërndarës (bombul) aerosoli, e përdorur në mirëmbajtjen, riparimin, pastrimin, testimin, dezinsektimin dhe prodhimin e pajisjeve dhe produkteve, instalimin e pajisjeve dhe përdorime të tjera.
2. “Cikli organik rankine”, një cikël që përmban gaze serrë të fluorinuara të kondensueshme, që transformojnë nxehtësinë nga një burim nxehtësie në energji për gjenerimin e energjisë elektrike apo energjisë mekanike.
3. “Certifikatë”, dokumenti zyrtar, i cili lëshohet nga një organ i akredituar për certifikim personi, në përputhje me standartin ISO/IEC 17024, i cili demostron që personi plotëson kërkesat e skemës së certifikimit.
4. “Çmontim”, mbyllja përfundimtare dhe nxjerrja nga funksionimi ose përdorimi i një produkti apo i një pjese të pajisjes që përmban gaze serrë të fluorinuara.
5. “Gaze serrë të fluorinuara”, hidrofluorokarbonet, perfluorokarbonet, heksafluori i squfurit dhe gaze të tjera serrë që përmbajnë fluor, të listuara në aneksin I, që i bashkëlidhet këtij ligji ose përzierjet që përmbajnë ndonjë prej këtyre substancave.
6. “Heksafluorid i squfurit” ose “SF6”, substanca e listuar në seksionin 3, të aneksit I, ose përzierjet që përmbajnë këtë substancë.
7. “Hidrofluorokarbon” ose “HFC”, substancat e listuara në seksionin 1, të aneksit I, që bashkëlidhet këtij ligji, ose përzierjet që përmbajnë ndonjë prej këtyre substancave.
8. “Instalim”, bashkimi i dy ose më shumë pjesëve të pajisjeve apo qarqeve që përmbajnë ose janë të projektuara të përmbajnë gaze serrë të fluorinuara, me synimin për të montuar një sistem në vendin ku do të operohet, që përfshin edhe bashkimin e konduktorëve të gazit të një sistemi, për të plotësuar një qark, pa marrë parasysh nevojën për të ngarkuar sistemin pas montimit.
9. “Kamion frigoriferik”, një mjet motorik, me peshë mbi 3.5 tonë, që është projektuar dhe ndërtuar kryesisht për të kryer transportin e mallrave dhe që është i pajisur më një njësi frigoriferike.
10. “Kontejner”, një produkt, i cili është projektuar kryesisht për transportimin ose ruajtjen e gazeve serrë të fluorinuara.
11. “Kontejner pa rimbushje”, një kontejner, i cili nuk mund të rimbushet pa u përshtatur për këtë qëllim ose është vendosur në treg pa parashikuar rikthimin e tij për rimbushje.
12. “Kuotë vjetore”,sasia maksimale e gazeve serrë të fluorinuara, që do të importohen në Republikën e Shqipërisë, në zbatim të detyrimeve, sipas Protokollit të Montrealit, aderuar nga Republika e Shqipërisë me ligjin nr.8463, datë 10.3.1999, “Për aderimin e Republikës së Shqipërisë në Konventën e Vjenës “Për mbrojtjen e shtesës së ozonit” dhe Protokollin e Montrealit “Për substancat që hollojnë shtresën e ozonit”.
13. “Kutia e shpejtësisë elektrike”, pajisje ndryshuese dhe kombinimi i tyre me pajisjet e kontrollit, matjes, pajisjet mbrojtëse dhe rregulluese dhe montimi i mjeteve dhe pajisjeve të tilla, të shoqëruara me ndërlidhjet, aksesorët, strukturat mbështetëse dhe mbyllëse, të destinuara për përdorim në lidhje me gjenerimin, transmetimin, shpërndarjen dhe transformimin e energjisë elektrike.
14. “Leje e mjedisit”, ka të njëjtin kuptim, siç parashikohet në ligjin përkatës, që rregullon lejet e mjedisit.
15. “Licencë”, akti administrativ, që i njeh titullarit të saj të drejtën të fillojë e të ushtrojë tipin e veprimtarisë, në përputhje me kushtet e përcaktuara në të, lëshuar sipas legjislacionit në fuqi për licencat, autorizimet dhe lejet në Republikën e Shqipërisë dhe përfshihet në kategorinë III.3, të aneksit të tij.
16. “Lëndë e parë/*Feedstock*”, çdo gaz serrë i fluorinuar ose çdo substancë e listuar në aneksin II, që i nënshtrohet transformimit kimik në një proces, gjatë të cilit ajo është transformuar plotësisht nga përbërja e saj origjinale dhe shkarkimet e saj janë të papërfillshme.
17. “Mirëmbajtje ose shërbim”, të gjitha aktivitetet, me përjashtim të rikuperimit dhe kontrollit të rrjedhjes, që përfshin ndarjen në qarqe, të cilat përmbajnë ose janë të projektuara të përmbajnë gaze serrë të fluorinuara, në veçanti furnizimi i sistemit me gaze serrë të fluorinuara, duke hequr një ose më shumë pjesë të qarkut ose pajisjes, duke ribashkuar dy ose më shumë pjesë të qarkut ose të pajisjeve, si dhe riparimi i rrjedhjeve.
18. “Ministria”, ministria përgjegjëse për mjedisin.
19. “Ministër”, ministri përgjegjës për mjedisin.
20. “Njësia Kombëtare e Ozonit”, organizmi përgjegjës për ndjekjen e zbatimit të kërkesave të protokollit të Montrealit në shkallë kombëtare, me mbështetjen financiare të sekretariatit të ozonit.
21. “Operator”, çdo person/individ i certifikuar nga një organ i akredituar për certifikim personi, i cili është përgjegjës për operimin dhe funksionimin teknik të produkteve dhe pajisjeve që përmbajnë gaze serrë të fluorinuara apo funksionimi i të cilave mbështetet për gazet serrë të fluorinuara. Operatori kryen këto detyra:
22. Instalim, servis, mirëmbajtje, riparim ose çmontim të pajisjeve të listuara, në pikat “a” deri në “dh”, të nenit 5;
23. Kontrollet e rrjedhjeve të pajisjeve, të përmendura në pikat “a” deri në “d”, të nenit 5;
24. Rikuperimin e gazeve serrë të fluorinuara, siç parashikohet në nenin 8.
25. “Pajisje e lëvizshme”, një pajisje në lëvizje gjatë operimit.
26. “Pajisje e palëvizshme”, një pajisje që nuk lëviz gjatë funksionimit dhe përfshin pajisje të lëvizshme të dhomave të ajrit të kondicionuar.
27. “Pajisjet e mbrojtjes nga zjarri”, pajisjet dhe sistemet e përdorura në aplikimet për parandalimin ose shuarjen e zjarrit dhe përfshin fikëset e zjarrit.
28. “Pajisje ushtarake”, armët, municionet dhe materialet e luftës, të destinuara posaçërisht për qëllime ushtarake, që janë të nevojshme për mbrojtjen e interesave të sigurisë së vendit.
29. “Paketa e sistemeve të centralizuara të ftohjes”, sisteme me dy ose më shumë kompresorë, që operojnë në mënyrë paralele, të cilët janë të lidhur me një ose shumë kondensorë të përbashkët dhe me një numër pajisjesh ftohëse, të tilla si: vitrinat, banakët frigoriferikë, ngrirësit ose dhomat frigoriferike të ruajtjes.
30. “Perfluorokarbon ose PFCs”, substancat e listuara, në seksionin 2 të aneksit I, ose përzjerjet që përmbajnë ndonjë prej këtyre substancave.
31. “Pajisje e mbyllur hermetikisht”, një pajisje, në të cilën të gjitha pjesët që përmbajnë gaze serrë të fluorinuara, janë të puthitura me saldim, ngjitje ose lidhje të ngjashme të përhershme, të cilat mund të përfshijnë valvula të mbuluara dhe porta shërbimi të mbuluara, që lejojnë riparim të duhur ose asgjësim dhe të cilat kanë një shkallë rrjedhjeje të testuar, prej më pak se 3 gram në vit, nën një presion, jo më pak se çereku i presionit maksimal të lejuar.
32. “Përdorim”, përdorimi i gazeve serrë të fluorinuara gjatë prodhimit, mirëmbajtjes ose shërbimit, duke përfshirë rimbushjen e produkteve dhe pajisjeve dhe procese të tjera, që parashikohen në këtë ligj.
33. “Përdorim tregtar”, përdorimi për magazinimin, paraqitja ose shpërndarja e produkteve për shitje tek përdoruesi i fundit, në shitje me pakicë dhe në shërbimet e ushqimit.
34. “Përzjerje”, një fluid (gaz i lëngshëm), i përbërë nga dy ose më shumë substanca, ku të paktën, njëra prej tyre është një substancë e listuar në aneksin I ose në aneksin II.
35. “Potenciali i ngrohjes globale” ose (GWP) nënkupton potencialin e ngrohjes klimatike të një gazi serë, në raport me atë të dioksidit të karbonit (CO2). Potenciali i ngrohjes globale (GWP) është llogaritur në terma të potencialit të ngrohjes së shkaktuar nga një kilogram gaz, për një periudhë 100-vjeçare, krahasuar me atë të shkaktuar nga një kilogram (CO2), sikurse përcaktohet në anekset I, II dhe IV, ose në rastet e përzjerjeve, e llogaritur, në përputhje me aneksin IV.
36. “Qarku primar i ftohjes së sistemeve kaskadë”, qarku primar në sistemet indirekte me temperaturë mesatare, ku kombinimi i dy ose më shumë qarqeve të veçanta të ftohjes janë të lidhura në seri të tilla, që qarku primar përthith nxehtësinë e kondensimit të një qarku sekondar për një temperaturë mesatare.
37. “Riciklim”, ripërdorimi i një gazi serrë të fluorinuar, pas një procesi bazik pastrimi.
38. “Rigjenerim”, ripërpunimi i një gazi serrë të fluorinuar, të rikuperuar, në mënyrë që të përmbushë përformancën ekuivalente të një substance të pastër, duke marrë në konsideratë qëllimin e përdorimit të tij.
39. “Rikuperim”, grumbullimi dhe ruajtja e gazeve serrë të fluorinuara nga produktet dhe pajisjet, përfshirë kontejnerët gjatë procesit te mirëmbajtjes ose shërbimit apo përpara asgjësimit të produkteve ose pajisjes.
40. “Rimorkio frigoriferike”, një mjet transporti, që është projektuar dhe ndërtuar për t’u tërhequr nga një kamion ose një traktor, kryesisht për të kryer transportin e mallrave dhe është e pajisur me një njësi frigoriferike.
41. “Riparim”, rregullimi i produkteve të dëmtuara ose që rrjedhin apo pajisjes që përmban ose funksionimi i së cilës mbështetet në gaze serrë të fluorinuara, duke përfshirë një pjesë që përmban ose që është projektuar të përmbajë gaze të tilla.
42. “Sistemet e veçanta të ndara të ajrit të kondicionuar”, sistemet për dhomat me ajër të kondicionuar, të cilat përbëhen nga një njësi e jashtme dhe një njësi e brendshme, të lidhura me tuba ftohjeje, të cilët kanë nevojë për instalim në vendin e përdorimit.
43. “Sistemi i zbulimit të rrjedhjeve” një pajisje mekanike, elektrike ose elektronike, e kalibruar për të zbuluar rrjedhje të gazeve serrë të fluorinuara, e cila, kur i zbulon, sinjalizon operatorin.
44. “Sipërmarrës”, çdo person fizik /tregtar ose juridik, i regjistruar në regjistrin tregtar që:
45. prodhon, përdor, rikuperon, grumbullon, riciklon, rigjeneron ose shkatërron gazet serrë të fluorinuara;
46. importon apo eksporton gazet serrë të fluorinuara ose produktet dhe pajisjet që përmbajnë këto gaze;
47. vendos në treg gazet serrë të fluorinuara ose produkte dhe pajisje që përmbajnë ose funksionet e të cilave mbështeten në këto gaze;

ç) instalon, kryen shërbime, mirëmban, riparon, kontrollon për rrjedhje ose çmonton pajisjet që përmbajnë, apo funksionimi i të cilave mbështetet mbi gazet serrë të fluorinuara;

1. prodhon, importon, eksporton, vendos në treg ose shkatërron gazet e listuara në aneksin II;

dh) vendos në treg produkte dhe pajisje që përmbajnë gazet, e listuara në aneksin II.

1. “Substancë e virgjër”, një substancë, e cila nuk ka qenë e përdorur më parë.
2. “Shkatërrim”, procesi, me anë të të cilit, pothuajse të gjitha ose një pjesë e gazeve serrë të fluorinuara, transformohen ose zbërthehen në mënyrë të përhershme, në një ose më shumë substanca të qëndrueshme, të cilat nuk janë gaze serrë të fluorinuara.
3. “Shkumë me një komponent”, një përbërje shkume, që përmbahet në një aerosol të vetëm në gjendje të lëngshme, jo reaguese ose pjesërisht e reaguese dhe që zgjerohet e mpikset kur del nga bombula me spraj.
4. “Teknikat më të mira të disponueshme (TMD)” kanë kuptimin, sipas përkufizimit të dhënë në pikën 32, të nenit 3, të ligjit nr.10 448, datë 14.7.2011, “Për lejet e mjedisit”, të ndryshuar.
5. “Ton të CO2 ekuivalent”, një sasi e gazeve serrë, e shprehur si produkt i peshës në ton metrik të gazeve serrë dhe potencialit të ngrohjes së tyre globale.
6. “Vendosje në treg” furnizimi ose vënia në dispozicion për herë të parë në treg, me ose pa pagesë ose përdorimi i produktit për qëllime vetjake të prodhuesit dhe përfshin edhe zhdoganimin për qarkullim në tregun shqiptar.

**KREU II**

**PARANDALIMI DHE KONTROLLI**

**Neni 4**

**Parandalimi i shkarkimeve të gazeve serrë të fluorinuara**

1. Sipërmarrësit përgjegjës për pajisjet, që përmbajnë gaze serrë të fluorinuara, ndërmarrin masat e nevojshme teknike dhe ekonomike paraprake, sipas kërkesave të këtij ligji, për të parandaluar lëshimin e paqëllimshëm apo rrjedhjet e këtyre gazeve, si dhe për të minimizuar rrjedhjen e tyre.
2. Lëshimi i qëllimshëm i gazeve serrë të fluorinuara në atmosferë, ndalohet në rastet, kur përdorimi i tyre nuk lejohet teknikisht.
3. Në rast se ndodh një rrjedhje e gazeve serrë të fluorinuara, operatori siguron riparimin e pajisjes që përmban gaz. Kur pajisja i nënshtrohet kontrolleve për rrjedhje, sipas përcaktimeve të pikës 1, të nenit 5, si dhe kur pajisja është riparuar, operatori verifikon brenda 30 ditëve nga dita e riparimit, nëse ky riparim ka qenë efektiv. Kontrolli dhe verifikimi kryhet nga operatorë të certifikuar, sipas përcaktimeve të nenit 10, të këtij ligji.
4. Operatori certifikohet, sipas përcaktimeve në nenin 10, për marrjen e masave teknike për të parandaluar rrjedhjen e gazeve serrë të fluorinuara.
5. Sipërmarrësi, kur është dhe operator, që kryen instalimin, mirëmbajtjen, riparimin ose çaktivizimin e pajisjeve të listuara në shkronjat “a” deri në “d”, të pikës 2, të nenit 5, ka detyrimin të jetë i pajisur me certifikatën e parashikuar në nenin 10, të këtij ligji dhe të marrë masa paraprake për të parandaluar rrjedhjen e gazeve serrë të fluorinuara.

**Neni 5**

**Kontrolli i rrjedhjeve**

1. Sipërmarrësi përgjegjës për pajisjen që përmban gaze serrë të fluorinuara, në sasi prej 5 tonësh CO2 ekuivalente ose më shumë dhe që nuk përfshihen në shkuma, siguron që pajisja është kontrolluar për rrjedhjet.
2. Pajisja hermetikisht e mbyllur, që përmban gaze serre të fluorinuara në sasi më të vogël se 10 tonë CO2 ekuivalente, nuk i nënshtrohet kontrolleve për rrjedhje, në rast se është etiketuar si e mbyllur hermetikisht.
3. Kutia elektrike e shpejtësisë nuk i nënshtrohet kontrolleve për rrjedhje, sipas këtij neni, kur ajo përmbush një nga kushtet e mëposhtme:
4. Ka një normë të testimit të rrjedhjes prej më pak se 0,1% në vit, të përcaktuar në specifikimet teknike të prodhuesit dhe është i etiketuar si i tillë;
5. Është e pajisur me një pajisje monitorimi të presionit ose densitetit;
6. Përmban më pak se 6 kg gaze serrë të fluorinuara.
7. Në zbatim të pikës 1, sipërmarrësit, nëpërmjet operatorëve që zotërojnë certifikatën përkatëse, në përputhje me nenin 10, sigurojnë kryerjen e kontrollit të pajisjeve, që përmbajnë gaze serrë të fluorinuara, të përcaktuara si më poshtë:
8. Pajisje të palëvizshme ftohjeje;
9. Pajisje të palëvizshme të ajrit të kondicionuar;
10. Pompat e nxehtësisë të palëvizshme;

ç) Pajisjet e palëvizshme të mbrojtjes nga zjarri;

1. Njësitë ftohëse në kamionët dhe rimorkiot frigoriferikë;

dh) Kutia elektrike e shpejtësisë (*electric swwitchgear*);

1. Cikle organike rankine.
2. Pajisjet e palëvizshme të mbrojtjes nga zjarri, të përcaktuara në shkronjën “ç”, të pikës 4, të këtij neni, konsiderohen të kontrolluara, sipas detyrimit në pikën 1, të këtij neni, në rast se:
3. ka një raport të konformitetit të regjimit ekzistues, i lëshuar nga organi inspektues i akredituar, ku demostrohet plotësimi i standardeve ISO 14520 ose EN 15004; dhe
4. pajisjet e mbrojtjes nga zjarri inspektohen me shpeshtësinë e parashikuar në pikën 7, të këtij neni.
5. Pajisjet e përcaktuara në shkronjat “a” deri “d”, të pikës 4, të këtij neni, kontrollohen nga operatorë të certifikuar, në përputhje me parashikimet e nenit 10, të këtij kreu.
6. Kontrolli i rrjedhjes në përputhje me pikën 1, të këtij neni, kryhet me shpeshtësinë e mëposhtme:
7. Të paktën çdo 12 (dymbëdhjetë) muaj, për pajisje që përmban gaze serrë të fluorinuara, në sasi prej 5 tonësh CO2 ekuivalente ose më shumë, por më pak se 50 ton CO2 ekuivalente dhe kur një sistem zbulimi i rrjedhjeve është instaluar, të paktën çdo 24 (njëzet e katër) muaj;
8. Të paktën çdo 6 (gjashtë) muaj, për pajisje që përmbajnë gaze serrë të fluorinuara, në sasi prej 50 tonësh CO2 ekuivalente ose më shumë, por më pak se 500 tonë CO2 ekuivalente dhe kur një sistem zbulimi i rrjedhjeve është instaluar, të paktën çdo 12 (dymbëdhjetë) muaj;
9. Të paktën çdo 3 (tre) muaj për pajisje që përmbajnë gaze serrë të fluorinuara, në sasi prej 500 tonësh CO2 ekuivalente ose më shumë dhe kur një sistem zbulimi i rrjedhjeve është instaluar, të paktën çdo 6 (gjashtë) muaj.
10. Kërkesat dhe metodat standarde të kontrollit të rrjedhjeve të gazeve serrë të fluorinuara nga pajisjet, e përmendura në pikën 2, të nenit 5, miratohen me udhëzim të përbashkët të ministrit dhe të ministrit përgjegjës për ekonominë.

**Neni 6**

**Sistemet e zbulimit të rrjedhjeve**

1. Sipërmarrësit janë përgjegjës për pajisjet e përcaktuara, në gërmat “a” deri në “ç”, të pikës 4, të nenit 5, dhe që përmbajnë gaze serrë të fluorinuara, në sasi ekuivalente prej 500 tonësh CO2 ose më shumë dhe sigurojnë që pajisja përmban një sistem të zbulimit të rrjedhjeve, që sinjalizon sipërmarrësin ose një kompani shërbimi për kontrollin e ndonjë rrjedhje të mundshme, të pajisur me licencën III.3, sipas legjislacionit në fuqi për lejet dhe licencat.
2. Sipërmarrësit janë përgjegjës për pajisjet e përcaktuara në gërmat “dh” dhe “e”, të pikës 4, të nenit 5, dhe që përmbajnë gaze serrë të fluorinuara, në sasi ekuivalente prej 500 tonësh CO2 ose më shumë, të instaluar pas hyrjes në fuqi të ligjit, dhe sigurojnë që kjo pajisje përmban një sistem të zbulimit të rrjedhjeve, që sinjalizon operatorin ose një kompani shërbimi për kontrollin e ndonjë rrjedhjeje të mundshme, të pajisur me licencën III.3, sipas legjislacionit në fuqi për lejet dhe licencat.
3. Sipërmarrësit, që janë subjekt i pikave 1 dhe 2, të këtij neni, janë përgjegjës për pajisjet e përcaktuara në gërmat “a” deri në “ç” dhe (e) të pikës 4, të nenit 5, dhe duhet të kryejnë kontrollin, të paktën një herë në çdo 12 (dymbëdhjetë) muaj të sistemeve të zbulimit të rrjedhjeve për të siguruar funksionimin e duhur të tyre.
4. Sipërmarrësit, që janë subjekt i pikës 2, të këtij neni, janë përgjegjës për pajisjet e përcaktuara në shkronjën “dh”, të pikës 4, të nenit 5, dhe duhet të kryejnë kontrollin një herë në çdo 6 (gjashtë) vjet të sistemeve të zbulimit të rrjedhjeve për të siguruar funksionimin e duhur të tyre.

**Neni 7**

**Mbajtja dhe ruajtja e të dhënave**

1. Sipërmarrësit përgjegjës për pajisjen, për të cilën kërkohet kontrolli nga operatori, që zotëron certifikatën përkatëse, sipas nenit 10, në përputhje me pikat 1, 5 dhe 6, të nenit 5, krijojnë dhe mbajnë të dhëna për çdo pjesë të kësaj pajisjeje, duke specifikuar informacionin si vijon:
2. Për sasinë dhe llojin e gazeve serrë të fluorinuara të instaluara;
3. Për sasitë e gazeve serrë të fluorinuara, që janë shtuar gjatë instalimit, mirëmbajtjes ose shërbimit ose për shkak të rrjedhjes;
4. Nëse sasitë e instaluara të gazeve serrë të fluorinuara janë ricikluar apo rigjeneruar, përfshirë emrin dhe adresën e fabrikës/sipërmarrësit të riciklimit ose të rigjenerimit;

ç) Për sasinë e rikuperuar të gazeve serrë të fluorinuara;

1. Për gjeneralitetet e operatorit, i cili ka instaluar, ka kryer shërbimet, mirëmbajtjen dhe, kur është e zbatueshme, ka riparuar apo ka nxjerrë jashtë përdorimit pajisjen, duke përfshirë numrin e certifikatës së tij;

dh) Për datat e kryerjes dhe rezultatet e kontrolleve të kryera, në bazë të pikave 3 deri 5, të nenit 5;

1. Nëse pajisja është nxjerrë jashtë përdorimit, masat e ndërmarra për rikuperimin dhe shkatërrimin e gazeve serrë të fluorinuara.
2. Të dhënat e përmendura në pikën 1, të këtij neni, ruhen në regjistrin elektronik, i cili administrohet nga Agjencia Kombëtare të Mjedisit, për të cilat do të zbatohen rregullat e mëposhtme:
3. Sipërmarrësit e parashikuar në pikën 1, të këtij neni, ruajnë informacionin e parashikuar në pikën 1, për të paktën pesë vjet;
4. Sipërmarrësit ruajnë informacionin për veprimtaritë e kryera nga operatori, sipas shkronjës “d”, të pikës 1, të këtij neni, për të paktën pesë vjet.
5. Informacioni i parashikuar në pikën 1, të këtij neni, i vihet në dispozicion Agjencisë Kombëtare të Mjedisit, me kërkesë të saj. Nëse të dhënat e marra nga sipërmarrësit përmbajnë informacion mjedisor, Agjencia Kombëtare e Mjedisit i vë këto të dhëna në dispozicion të publikut, sipas legjislacionit në fuqi.
6. Sipërmarrësit, që furnizojnë me gaze serrë të fluorinuara, sipas pikës 2, të nenit 11, i vënë në dispozicion Agjencisë Kombëtare të Mjedisit, me kërkesë të saj, informacionin përkatës për blerësit e gazeve serrë të fluorinuara, duke përfshirë detajet e mëposhtme:
7. Numrin e faturës së blerësve; dhe
8. Sasitë përkatëse të gazeve serrë të fluorinuara të blera.
9. Formati i ruajtjes së të dhënave, të përcaktuara në këtë nen, miratohet me urdhër të ministrit përgjegjës për mjedisin.

**Neni 8**

**Rikuperimi**

1. Sipërmarrësit e pajisjeve të palëvizshme ose të njësive ftohëse (frigoriferike) të kamionëve dhe rimorkiove frigoriferike, që përmbajnë gaze serrë të fluorinuara, që nuk gjenden në shkuma, kryejnë rikuperimin e gazeve nëpërmjet operatorëve, që zotërojnë certifikatën përkatëse, në përputhje me nenin 10, të këtij kreu, në mënyrë që këto gaze të riciklohen, rigjenerohen ose të shkatërrohen.
2. I nënshtrohen parashikimit të pikës 1, të këtij neni, pajisjet e mëposhtme:
3. Qarqet ftohëse të frigoriferëve të palëvizshëm, të pajisjeve stacionare me ajër të kondicionuar dhe pajisjeve stacionare të pompave të nxehtësisë;
4. Qarqet ftohëse të njësive frigoriferike të kamionëve dhe trajlerëve frigoriferikë;
5. Pajisjet e palëvizshme, që përmbajnë tretës me bazë gaze serrë të fluorinuara;

ç) Pajisjet e palëvizshme për mbrojtjen nga zjarri;

1. Kutitë e shpejtësisë të stacioneve elektrike me tension të lartë.
2. Sipërmarrësi, që përdor një kontejner, që përmban gaze serrë të fluorinuara, përpara asgjësimit të tij, siguron rikuperimin e gazeve të mbetura për të garantuar më tej riciklimin, rigjenerimin ose shkatërrimin e tyre.
3. Sipërmarrësit përgjegjës për produktet dhe pajisjet, që nuk listohen në pikën 2, të këtij neni, përfshirë pajisjet e lëvizshme, që përmbajnë gaze serrë të fluorinuara, sigurojnë rikuperimin e gazeve nga operatorë të certifikuar, në bazë të teknikave më të mira në dispozicion, sipas përcaktimeve të dhëna, në legjislacionin në fuqi për lejet e mjedisit, me qëllim riciklimin, rigjenerimin ose shkatërrimin e tyre.
4. Rikuperimi i gazeve serrë të fluorinuara nga pajisjet me ajër të kondicionuar në mjetet motorrike rrugore, kryhet nga operatorë të certifikuar, në përputhje me pikën 2, të nenit 10, të këtij kreu.

**Neni 9**

**Skemat e përgjegjësive të prodhuesit**

1. Sipërmarrësi, që prodhon gaze serrë të fluorinuara apo/ose palët e treta, që veprojnë në emër të tyre, marrin masa që të financojnë të gjitha kostot, që rrjedhin për ngritjen dhe funksionimin e skemës së rikuperimit, riciklimit, rigjenerimit apo shkatërrimit të gazeve serrë të fluorinuara, individualisht apo në bashkëpunim ndërmjet tyre, brenda një afati prej 5 (pesë) vjetësh nga hyrja në fuqi e këtij ligji.

2. Sipërmarrësi, që prodhon pajisje dhe produkte, që përmbajnë gaze serrë të fluorinuara ose palët e treta, të cilët veprojnë në emër të tyre:

1. sigurojnë që skema e rikuperimit, riciklimit, rigjenerimit apo shkatërrimit të gazeve serrë të fluorinuara të realizohet nga operatorë që zotërojnë certifikatën përkatëse, në përputhje me nenin 10, të këtij kreu;
2. informojnë konsumatorët, në përputhje me legjislacionin në fuqi për mbrojtjen e konsumatorëve, për dorëzimin e pajisjeve dhe produkteve që përmbajnë gaze serrë të fluorinuara në pika të afërta grumbullimi lehtësisht të aksesueshme prej tyre dhe të sugjeruara nga prodhuesit.

**Neni 10**

**Trajnimi dhe certifikimi**

1. Skemat e certifikimit dhe kërkesat për procesin e certifikimit të operatorëve hartohen, duke u bazuar në standardin ISO/IEC 17024 dhe miratohen me udhëzim të ministrit përgjegjës për mjedisin.

Kërkesat për trajnime dhe programet e trajnimeve janë pjesë e skemës së certifikimit.

1. Certifikata për operatorët lëshohet nga organi i akredituar për certifikim personi, pas plotësimit të kërkesave të skemës së certifikimit, sipas pikës 1, të këtij neni.
2. Organi për certifikimin e operatorëve akreditohet, sipas legjislacionit në fuqi për akreditimin e organeve të vlerësimit të konformitetit.
3. Kostot e certifikimit të operatorëve mbulohen nga vetë operatorët, për llogari të organit certifikues të personit të akredituar.
4. Organet certifikuese të personit që kanë interes të ofrojnë certifikim, sipas skemave të certifikimit, të përmendura në pikën 1, të këtij neni, duhet të akreditohen brenda një viti nga data e miratimit të skemave të certifikimit.
5. Deri në momentin e akreditimit, organet ekzistuese certifikuese të personit, që kanë interes të ofrojnë këto skema certifikimi, miratohen me urdhër të ministrit përgjegjës për mjedisin. Me mbarimin e afatit njëvjeçar, nga data e miratimit të skemave të certifikimit, vlefshmëria e këtij miratimi përfundon.
6. Pas miratimit të skemave të certifikimit, kërkesat për të ofruar skema certifikimi nga organet ekzistuese certifikuese të personit, sipas pikës 6, të këtij neni, miratohen nga ministri përgjegjës për mjedisin.

Organet certifikuese, të miratuara gjatë kohës së vlefshmërisë së miratimit, kanë detyrimin për të plotësuar kërkesat e pikës 8, të këtij neni.

1. Organi i akredituar për certifikim personi, sipas pikës 3, të ketij neni:
2. dërgon 1 (një) herë në muaj në ministrinë e përgjegjëse për mjedisin listën e operatorëve që kanë certifikuar, e cila duhet të përmbajë emrin, mbiemrin, adresën, numrin e telefonit ose adresën e *e-mail*-it, fushën e certifikimit, si dhe numrin e regjistrimit të certifikatës;
3. njofton ministrinë përgjegjëse për mjedisin për certifikatat e pezulluara apo të tërhequra.
4. Ministria përgjegjëse për mjedisin publikon dhe përditëson regjistrin e operatorëve të certifikuar, me fushat përkatëse të certifikimit. Modeli i regjistrit dhe mënyra e administrimit të tij miratohen me urdhër të ministrit përgjegjës për mjedisin.

**KREU III**

**VENDOSJA NË TREG DHE KONTROLLI I PËRDORIMIT**

**Neni 11**

**Kufizimet për vendosjen në treg**

1. Kufizimet për vendosjen në treg të produkteve dhe pajisjeve, të përcaktuara në aneksin III, të këtij ligji, me përjashtim të pajisjeve për përdorim ushtarak, përcaktohen, sipas detyrimeve që rrjedhin nga Amendamenti i Kigalit, të Protokollit të Montrealit “Për substancat që hollojnë shtresën e ozonit”, ku Republika e Shqipërisë është palë.
2. Shitja dhe blerja e gazeve serrë të fluorinuara në funksion të kryerjes së instalimit, shërbimeve, mirëmbajtjes ose riparimit të pajisjeve, që përmbajnë gaze serrë të fluorinuara ose funksionimi i të cilave mbështetet mbi ato gaze, kryhet vetëm nga sipërmarrësit e licencuar, sipas legjislacionit në fuqi për lejet dhe licencat.
3. Pajisjet e mbyllura jo hermetikisht, të mbushura me gaze serrë të fluorinuara, vendosen në treg për konsumatorët, vetëm nëse instalimi i pajisjes do të realizohet nga operatorë të certifikuar, pasi të jetë provuar mbi bazën e certifikatës përkatëse, të lëshuar sipas parashikimeve të këtij ligji.

**Neni 12**

**Etiketimi dhe informacioni mbi produktet dhe pajisjet**

1. Produktet dhe pajisjet që përmbajnë ose funksionimi i të cilave mbështetet mbi gazet serrë të fluorinuara, vendosen në treg ,vetëm nëse janë pajisur me etiketë. Konkretisht:
2. Pajisjet ftohëse frigoriferike;
3. Pajisjet me ajër të kondicionuar;
4. Pompat e nxehtësisë;

ç) Pajisjet e mbrojtjes nga zjarri;

1. Kutinë e shpejtësisë elektrike;

dh) Aerosolet që përmbajnë gaze serrë të fluorinuara, me përjashtim të inhalatorëve me doza të përcaktuara për shpërndarjen e përbërësve farmaceutikë;

1. Të gjithë kontejnerët e gazeve serrë të fluorinuara;

ë) Solventët me bazë gaze serrë të fluorinuara;

1. Cikle organike rankine.
2. Etiketa për produktet dhe pajisjet, sipas pikës 1, duhet të tregojë të dhënat e mëposhtme:
3. Një referencë, që produkti ose pajisja përmban gaze serrë të fluorinuara ose që funksionimi i tyre mbështetet mbi gaze të tilla;
4. Emërtimi i pranuar nga industria për gazet serrë të fluorinuara në fjalë ose, nëse nuk ka përcaktim të tillë, vendosja e emrit kimik;
5. Sasinë e shprehur në peshë dhe në CO2 ekuivalente e gazeve serrë të fluorinuara, që përmbahen në produkt apo pajisje ose sasinë e gazeve serrë të fluorinuara, për të cilën pajisja është projektuar, si edhe potencialin e ngrohjes globale të këtyre gazeve.
6. Etiketa, sipas pikës 2, të ketij neni, kur është e aplikueshme/zbatueshme, duhet të tregojë edhe të dhënat e mëposhtme:
7. Një referencë, që gazet serrë të fluorinuara përmbahen në pajisje hermetikisht të mbyllura;
8. Një referencë, që kutia e shpejtësisë elektrike ka një normë të testimit për rrjedhje, prej më pak se 0,1% në vit, të përcaktuar në specifikimet teknike të prodhuesit.
9. Etiketa duhet të jetë qartësisht e lexueshme, që nuk fshihet, në gjuhën shqipe dhe vendoset:
10. afër portave hyrëse, ku kryhet mbushja ose rigjenerimi i gazet serrë të fluorinuara;
11. në atë pjesë të produktit ose pajisjes që përmban gaze serrë të fluorinuara;
12. për sistemet e mbyllura hermetikisht, ato duhet të etiketohen si të tilla.
13. Shkumat dhe poliolet e parapërziera, që përmbajnë gaze serrë të fluorinuara, vendosen në treg, vetëm nëse gazet serrë të fluorinuara janë identifikuar me një etiketë, duke përdorur emërtimin e pranuar nga industria për gazet serrë të fluorinuara në fjalë ose, nëse nuk ka përcaktim të tillë, vendoset emri kimik. Etiketa duhet të tregojë në mënyrë të qartë se shkuma ose poliolet e parapërziera përmbajnë gaze serrë të fluorinuara. Në rastin e shtresave të polisteroleve, ky informacion deklarohet në gjuhen shqipe, në mënyrë të qartë dhe të vendosur në vend të dukshëm.
14. Gazet serrë të fluorinuara të rigjeneruara apo të ricikluara etiketohen me një tregues, se substanca është rigjeneruar ose ricikluar dhe shoqërohen me informacionin për numrin e serisë dhe emrin e adresën e fabrikës/sipërmarrësit që ka kryer rigjenerimin ose riciklimin.
15. Gazet serrë të fluorinuara, të vendosura në treg për shkatërrim, etiketohen me një tregues, se përmbajtja e kontejnerit duhet vetëm të shkatërrohet, sipas legjislacionit të posaçëm në fuqi.
16. Gazet serrë të fluorinuara, që vendosen në treg për eksport të drejtpërdrejtë, etiketohen me një tregues, që përmbajtja e kontejnerit të eksportohet menjëherë.
17. Gazet serrë të fluorinuara, të vendosura në treg për përdorim në pajisjet ushtarake, etiketohen me një tregues, që përmbajtja e kontejnerit përdoret vetëm për atë qëllim
18. Gazet serrë të fluorinuara, të vendosura në treg për gravurën e materialeve gjysmëpërçuese ose për pastrimin me avull kimikatesh të dhomave të depozitimit brenda sektorit të prodhimit të gjysmëpërçuesve, etiketohen me një tregues, se përmbajtja e kontejnerit mund të përdoret vetëm për këtë qëllim.
19. Gazet serrë të fluorinuara, të vendosura në treg për përdorim si lëndë e parë, etiketohen me një tregues se përmbajtja e kontejnerit mund të përdoret vetëm si lëndë e parë.
20. Gazet serrë të fluorinuara, të vendosura në treg për prodhimin e inhalatorëve për thithjen e dozave të përcaktuara të ilaçeve, për furnizimin e përbërësve farmaceutikë, etiketohen me një tregues se përmbajtja e kontejnerit të përdoret vetëm për atë qëllim.
21. Informacioni i përmendur në pikat 2, 3 dhe 5, të këtij neni, përfshihet në manualet udhëzuese për produktet dhe pajisjet në fjalë.
22. Në rastin e produkteve dhe pajisjeve, që përmbajnë gaze serrë të fluorinuara me një potencial të ngrohjes globale prej 150 ose më shumë, ky informacion përfshihet edhe në përshkrimet e përdorura për reklama.
23. Forma e etiketës dhe kërkesa shtesë për etiketimin e produkteve dhe pajisjeve, që përmbajnë gaze serrë të fluorinuara, përcaktohen me udhëzim të përbashkët të ministrit përgjegjës për mjedisin, ministrit përgjegjës për tregtinë dhe ministrit përgjegjës për industrinë.

**Neni 13**

**Kontrolli i përdorimit**

1. Përdorimi i hekzafluorit të squfurit ndalohet:
2. në procesin e derdhjes së magnezit dhe në riciklimin e aliazheve të magnezit të derdhur. Për instalimet që përdorin një sasi të hekzafluorit të squfurit, më pak se 850 kg në vit, në procesin e derdhjes së magnezit dhe në riciklimin e aliazheve të magnezit të derdhur, ky ndalim do të zbatohet me hyrjen në fuqi të ligjit;
3. në mbushjen e gomave të makinave.
4. Për shërbimin ose mirëmbajtjen e pajisjeve të ftohjes, me një masë mbushjeje prej 40 tonësh CO2 ekuivalente ose më shumë, ndalohet përdorimi i gazeve serrë të fluorinuara, me një potencial të ngrohjes globale prej 2500 apo më shumë.
5. Përjashtohen nga ndalimet pajisjet ushtarake ose pajisjet e destinuara për aplikimet e projektuara për ftohjen e produkteve nën temperaturën -50°C.
6. Ndalimet e përcaktuara në pikën 2, të këtij neni, nuk zbatohen për kategoritë e mëposhtme të gazeve serrë të fluorinuara:
7. Gazet serrë të fluorinuara të rigjeneruara, që kanë një potencial të ngrohjes globale prej 2500 ose më shumë, që përdoren për mirëmbajtjen ose shërbimin e pajisjeve ekzistuese ftohëse dhe të etiketuara, në përputhje me pikën 6, të nenit 12;
8. Gazet serrë të fluorinuara të ricikluara, që kanë një potencial të ngrohjes globale prej 2500 ose më shumë, që përdoren për mirëmbajtjen ose shërbimin e pajisjeve ekzistuese ftohëse dhe që sigurojnë se janë rikuperuar nga pajisje të tilla. Gaze të tilla të ricikluara mund të përdoren vetëm nga sipërmarrësit, të cilët kryejnë rikuperimin e tyre si pjesë e mirëmbajtjes ose shërbimit.

**Neni 14**

**Parambushja e pajisjeve me hidrofluorokarbon**

1. Pajisjet e ftohjes, ajrit të kondicionuar dhe pompave të ngrohjes të mbushura me hidrofluorokarbon vendosen në treg, vetëm kur sasia e hidrofluorokarboneve në pajisje është llogaritur brenda sistemit të kuotave, të përcaktuara në kreun VI, të këtij ligji.
2. Në rast se pajisjet e parambushura vendosen në treg, sipas përcaktimit në pikën 1, prodhuesit dhe importuesit e pajisjeve sigurojnë që përputhshmëria me këtë përcaktim të jetë plotësisht e dokumentuar, sipas përcaktimit në pikën 2, të nenit 20, të këtij ligji.
3. Në rast se hidrofluorokarbonet që gjenden brenda në pajisje, nuk janë vendosur në treg para mbushjes të pajisjes, atëherë importuesit e këtyre pajisjeve pajisen me autorizimin përkatës për ndarjen e kuotës vjetore, të lëshuar nga ministria përgjegjësë për mjedisin.
4. Sipërmarrësit, që prodhojnë dhe importojnë pajisjet e përcaktuara në pikën 2, mbajnë dokumentacionin për një periudhë, jo më pak se pesë vjet pas vendosjes në treg të pajisjeve. Sipërmarrësit që importojnë dhe që vendosin në treg pajisje të parambushura kur hidrofluorokarbonet që gjenden brenda në pajisje nuk janë vendosur në treg para mbushjes të pajisjes, sigurojnë që ato janë të regjistruara, në përputhje me nenin 16, të këtij ligji.

**KREU IV**

**REDUKTIMI I SASISË SË HIDROFLUOROKARBONEVE TË VENDOSURA NË TREG**

**Neni 15**

**Reduktimi i sasisë së hidrofluorokarboneve të vendosura në treg**

1. Ministria përgjegjëse për mjedisin siguron që sasia e hidrofluorokarboneve, që sipërmarrësit që prodhojnë dhe importojnë, kanë të drejtë të vendosin në treg çdo vit, nuk kalon kuotën vjetore të përcaktuar për Republikën e Shqipërisë.
2. Sipërmarrësit kanë detyrimin të sigurojnë që sasia e hidrofluorokarboneve, e vendosur prej tyre në treg, nuk kalon kuotën e tyre vjetore, të përcaktuar nga ministri, në përputhje me parashikimet e nenit 20, të këtij ligji.
3. Ky nen nuk zbatohet për sipërmarrësit të cilët prodhojnë ose importojnë më pak se 100 tonë CO2,ekvuivalent të hidrofluorokarboneve në vit.
4. Ky nen gjithashtu nuk zbatohet për kategoritë e mëposhtme të hidrofluorokarboneve:
5. Hidrofluorokarburet e përdorura nga një prodhues në aplikimet si lëndë e parë ose të furnizuara drejtpërdrejt nga një prodhues ose importues për sipërmarrjet për t’u përdorur si lëndë e parë;
6. hidrofluorokarbonet e furnizuara nga një prodhues ose importues për t’u përdorur për pajisje ushtarake;
7. hidrofluorokarbonet e furnizuara nga një prodhues ose importues për t’u përdorur për gravurën e materialeve gjysmëpërçuese ose për pastrimin me avull kimikatesh të dhomave të depozitimit, brenda sektorit të prodhimit të gjysmëpërçuesve;

ç) hidrofluorokarbonet, të cilat furnizohen direkt nga një prodhues apo importues tek një sipërmarrje, e cila prodhon inhalatorë me dozë të matur për shpërndarjen e përbërësve farmaceutikë.

1. Ministri përgjegjës për mjedisin mund të përjashtojë deri në 4 vjet nga detyrimi i kuotave, sipas pikës 1, hidrofluorokarbonet për përdorime specifike ose për kategori specifike të produkteve ose pajisjeve, nëse kërkohet:
2. për ato përdorime të veçanta të produkteve ose të pajisjeve, për të cilat nuk ka në dispozicion alternativa, ose nuk mund të përdoren për arsye teknike ose sigurie; dhe
3. nëse një furnizim i mjaftueshëm me hydrofluorkarbone nuk mund të sigurohet pa sjellë shpenzime në disproporcion.

6. Çdo përjashtim, sipas pikës 5, të këtij neni, bëhet me urdhër të ministrit përgjegjës për mjedisin, në bazë të kërkesës së argumentuar të strukturës përgjegjëse për gazet serrë të fluorinuara pranë ministrisë, ku përcaktohet lloji dhe sasia e gazeve serrë të fluorinuara që duhet të importohen, vendi nga do të importohen dhe koha e lëvrimit, pasi është marrë paraprakisht miratimi me shkrim nga sekretariati i ozonit.

**Neni 16**

**Regjistri elektronik për gazet serrë të fluorinuara**

1. Me hyrjen në fuqi të këtij ligji, Agjencia Kombëtare e Mjedisit krijon një bazë të dhënash në regjistrin elektronik për gazet serrë të fluorinuara, në përputhje me standardet, rregullat dhe procedurat e përcaktuara në legjislacionin në fuqi për bazat e të dhënave shtetërore.
2. Regjistrimi në këtë regjistër është i detyrueshëm për:
3. sipërmarrësit, të cilëve u është alokuar një kuotë e përcaktuar për vendosjen në treg të hidrofluorokarboneve;
4. sipërmarrësit, të cilëve u është transferuar kuota e hidrofluorokarboneve;
5. sipërmarrësit që furnizojnë ose sipërmarrës që furnizohen me hidrofluorokarbone, sipas pikës 3 dhe 4, të nenit 14;

ç) sipërmarrësit e pajisjeve të parambushura, hidrofluorokarbonet e përmbajtura në pajisje nuk janë vendosur në treg para mbushjes të pajisjes, sipas nenit 14, të këtij ligji;

1. informimin e sipërmarrësve për kuotat e alokuara dhe për çdo ndryshim në këto kuota.
2. Ky regjistër është i aksesueshëm nga publiku, vetëm në nivelin e leximit të të dhënave të regjistruara.

4. Rregullat e detajuara për organizimin dhe funksionimin e regjistrit, produktet dhe pajisjet përkatëse që regjistrohen, detyrimet e sipërmarrësve për të raportuar, si dhe niveli i aksesueshmërisë së regjistrit miratohen me vendim të Këshillit të Ministrave, me propozim të ministrit përgjegjës për mjedisin.

**KAPITULLI V**

**RAPORTIMI**

**Neni 17**

**Raportimi për importin, eksportin, përdorimin si lëndë të para dhe shkatërrimin e substancave të listuara në anekset I ose II**

1. Çdo sipërmarrës, që importon ose eksporton 1 ton metrik ose 100 tonë CO2 ekuivalent ose më shumë gaze serrë të fluorinuara dhe gazet e listuara në aneksin II, deri në 31 mars të vitit pasardhës, duhet të raportojë në ministrinë përgjegjëse për mjedisin për të dhënat e specifikuara në aneksin V, për secilën nga ato substanca për atë vit kalendarik.
2. Çdo sipërmarrës, që shkatërron 1 ton metrik ose 1000 tonë CO2 ekuivalent ose më shumë gaze serrë të fluorinuara dhe gazet e listuara në aneksin II, deri në 31 mars, të vitit pasardhës, duhet të raportojë në ministrinë përgjegjëse për mjedisin për të dhënat e specifikuara në aneksin V, për secilën nga ato substanca për atë vit kalendarik.
3. Çdo sipërmarrës, që përdor 1000 tonë CO2 ekuivalent ose më shumë gaze serrë të fluorinuara si lëndë të parë, deri në 31 mars, të vitit pasardhës, duhet të raportojë në ministrinë përgjegjëse për mjedisin për të dhënat e specifikuara në aneksin V, për secilën nga ato substanca për atë vit kalendarik.
4. Cdo sipërmarrës, që ka vendosur në treg 500 tonë CO2 ekuivalent ose më shumë gaze serrë të fluorinuara dhe gazet e listuara në aneksin II, që gjenden në produkte ose pajisje, deri në 31 mars, të vitit pasardhës, duhet të raportojë në ministrinë përgjegjëse për mjedisin për të dhënat e specifikuara në aneksin V, për secilën nga ato substanca për atë vit kalendarik.
5. Çdo sipërmarrës, që importon dhe vendos në treg pajisje të parambushura, ku hidrofluorkarbonet e gjendura brenda në këto pajisje nuk janë vendosur në treg para mbushjes së pajisjes dorëzojnë në ministrinë përgjegjëse për mjedisin dokumentacionin përkatës, sipas pikës 2, të nenit 20, të këtij ligji.
6. Sipërmarrësit ruajnë dokumentacionin përkatës, për të paktën 5 vite. Raporti i verifikimit do t’i jepet ministrisë përgjegjëse për mjedisin, në çdo moment që autoritetet e kërkojnë këtë raport.
7. Formati dhe mënyra e përgatitjes dhe dorëzimit të raportit të verifikimit përcaktohen me udhëzim të ministrit përgjegjës për mjedisin.
8. Ministria përgjegjëse për mjedisin merr masat e nevojshme për ruajtjen e konfidencialitetit të informacionit të dorëzuar, sipas këtij neni, në përputhje me legjislacionin në fuqi për mbrojtjen e të dhënave personale.

**Neni 18**

**Mbledhja e të dhënave të shkarkimeve**

Ministria përgjegjëse për mjedisin krijon sistemet e raportimit për sektorët përkatës të përmendur në këtë ligj, me qëllim mbledhjen e të dhënave të shkarkimeve.

**KREU VI**

**LICENCIMI DHE AUTORIZIMI**

**Neni 19**

**Licencimi**

1. Me hyrjen në fuqi të këtij ligji, sipërmarrësit që kryejnë importin, eksportin, magazinimin dhe vendosjen në treg të gazeve serrë të fluorinuara, të pajisjeve që përmbajnë gaze serrë të fluorinuara ose funksionimi i të cilave mbështetet në këto gaze, licencohen në përputhje me kriteret, kushtet, afatet dhe procedurat e përcaktuara në legjislacionin në fuqi për licencat, autorizimet dhe lejet në Republikën e Shqipërisë dhe përfshihen në kategorinë III. 3, të aneksit të tij.

1. Me hyrjen në fuqi të këtij ligji, sipërmarrësit që kryejnë grumbullimin, rikuperimin, riciklimin, shkatërrimin, çmontimin, transportin e gazeve serrë të fluorinuara, të pajisjeve që përmbajnë gaze serrë të fluorinuara ose funksionimi i të cilave mbështetet në këto gaze, të pajisen me licencën “Veprimtaritë e tjera profesionale lidhur me ndikimin në mjedis”, me kodin III.2.B.
2. Sipërmarrësit, që kryejnë veprimtari me gaze serrë të fluorinuara, pajisen me lejen përkatëse të mjedisit, në përputhje me parashikimet ligjore të legjislacionit në fuqi për lejet e mjedisit.
3. Licencat dhe lejet e lëshuara sipas këtij neni publikohen në Regjistrin Kombëtar të Licencave, Autorizimeve dhe Lejeve.
4. Dokumentacioni i nevojshëm për pajisjen e sipërmarrësit me licencën, sipas pikës 1, të këtij neni, miratohet nga ministri përgjegjës për mjedisin.

**Neni 20**

**Autorizimi për ndarjen e kuotës vjetore të importit të hidrofluorokarboneve**

1. Sipërmarrësit, që kryejnë importin e hidrofluorokarboneve dhe/ose pajisjeve të parambushura me hidrolfuorokarbone, pajisen me autorizim të ministrit përgjegjës për mjedisin, sipas modelit të miratuar nga ministri, i cili përcakton kuotën vjetore të importit të hidrofluorokarboneve të caktuar për sipërmarrësit përkatës, në përputhje me parimet dhe procedurat e përcaktuara në legjislacionin në fuqi për licencat, autorizimet dhe lejet në Republikën e Shqipërisë.
2. Kushtet e posaçme, dokumentacioni shoqërues, procedura, afatet për dhënien e autorizmit të përcaktuar në pikën 1, të këtij neni, miratohen nga Këshilli i Ministrave, me propozim të ministrit përgjegjës për mjedisin.
3. Mënyra e ndarjes së kuotave vjetore të importit të hidrofluorokarboneve dhe/ose pajisjeve të parambushura me hidrofluorokarbone, si dhe kriteret për ndarjen e kuotave miratohen me vendim të Këshillit të Ministrave, me propozim të ministrit përgjegjës për mjedisin.
4. Formati i autorizimit për importin e hidrofluorokarboneve dhe/ose pajisjeve të parambushura me hidrolfuorokarbone miratohet me urdhër të ministrit përgjegjës për mjedisin.

**KREU VII**

**DISPOZITAT PËRFUNDIMTARE**

**Neni 21**

**Kundërvajtjet administrative**

1. Shkeljet e mëposhtme, kur nuk përbëjnë vepër penale, përbëjnë kundërvajtje administrative dhe dënohen me gjobë, sipas kufijve dhe përcaktimeve në pikat e mëposhtme, në përputhje me legjislacionin në fuqi për kundërvajtjet administrative dhe inspektimin.
2. Dënohen me gjobë shkeljet e mëposhtme:
3. Zhvillimi i aktivitetit nga sipërmarrësi pa licencë dënohet me gjobë nga 1 000 000 (një milion) deri në 2 000 000 (dy milionë) lekë;
4. Lëshimi i qëllimshëm i gazeve serrë të fluorinuara në atmosferë gjatë instalimit, servisit, mirëmbajtjes, riparimit, rikuperimit, riciklimit dhe rigjenerimit të gazeve serrë të fluorinuara; ose çmontimit të pajisjeve nga sipërmarrësi apo operatori, dënohet me gjobë deri 200 000 (dyqind mijë) lekë deri në 500 000 (pesëqind mijë) lekë;
5. Sipërmarrësi për moskryerjen e kontrollit për rrjedhje të pajisjeve të referuara në nenin 5, të këtij ligji, nga operatorët e certifikuar, dënohet me gjobë nga 100 000 (njëqind mijë) deri në 200 000 (dyqind mijë) lekë;

ç) Mosmbajtja nga sipërmarrësi e të dhënave të specifikuara, në nenin 7, të këtij ligji, për çdo pjesë të pajisjeve dhe mosruajtjen e tyre, për të paktën 5 (pesë) vjet dhe mosvënien e tyre në dispozicion të ministrisë përgjegjëse për mjedisin/AKM-së, me kërkesë të saj, dënohet me gjobë deri nga 20 000 (njëzet mijë) deri në 100 000 (njëqind mijë) lekë;

1. Moskryerja nga sipërmarrësi e rikuperimit të gazeve serrë të fluorinuara nga pajisjet e palëvizshme ose njësitë ftohëse (frigoriferike) të kamionëve dhe rimorkiove frigoriferikë, që përcaktohen në nenin 8, të këtij ligji, nëpërmjet operatorëve të certifikuar, dënohet me gjobë nga 20 000 (njëzet mijë) deri në 100 000 (njëqind mijë) lekë;

dh) Kryerja e instalimit, servisit, mirëmbajtjes, riparimit ose çmontimi i pajisjeve që përmbajnë gaze serrë të fluorinuara, me operatorë që nuk janë të pajisur me certifikatën përkatëse, dënohet me gjobë nga 100 000 (njëqind mijë) lekë deri në 500 000 (pesëqind mijë) lekë;

1. Vendosja në treg nga sipërmarrësit e gazeve serrë të fluorinuara dhe gazeve të listuara në aneksin II, të këtij ligji , në kundërshtim me kërkesat e përcaktuara në kreun III, të këtij ligji, dënohet me gjobë 100 000 (njëqind mijë) deri në 500 000 (pesëqind mijë) lekë;

ë) Mosraportimi nga sipërmarrësi për importin, eksportin, përdorimin e lëndës së parë/*feedstock* dhe shkatërrimin e substancave të listuara në anekset I dhe II, në përputhje me kërkesat e përcaktuara në nenin 16, të këtij ligji, dënohet me gjobë nga 100 000 (njëqind mijë) deri në 500 000 (pesëqind mijë) lekë.

1. Të drejtën e gjobës për kundërvajtjet e përcaktuara në këtë nen e ka struktura përgjegjëse për inspektimin në mjedis.
2. Gjoba paguhet brenda një periudhe prej 10 ditësh kalendarike, nga njoftimi i saj, përveçse kur vendimi për vënien e saj është pezulluar, sipas legjislacionit në fuqi.
3. Të ardhurat e mbledhura nga gjobat derdhen 100% në buxhetin e shtetit.
4. Pavarësisht nga dënimet e parashikuara në shkronjat “a” deri në “h”, të pikës 2, të këtij neni, struktura përgjegjëse për inspektimin në mjedis apo struktura përgjegjëse për politikat e gazeve serrë të fluorinuara në ministrinë përgjegjëse për mjedisin i propozon ministrit përgjegjës për mjedisin për:
5. pezullimin e licencës përkatëse për ushtrimin e aktivitetit, në rast se:
6. paraqitet kërkesë nga vetë mbajtësi i licencës;
7. mbajtësi i licencës nuk përmbush kushtet e parashikuara në licencë dhe kërkesat e këtij ligji;
8. shfuqizimin e licencës përkatëse për ushtrimin e aktivitetit, në rast se:
   * 1. mbajtësi i licencës bën kërkesë për heqje dorë nga licenca;
     2. mbajtësi i licencës ka shkelur, në mënyrë të përsëritur, dispozitat e këtij ligji, gjë që ka çuar në vënien e gjobave administrative, në përputhje me këtë nen;
     3. mbajtësi i licencës nuk ka zbatuar brenda afatit të pezullimit detyrimet e përcaktuara si shkaqe të pezullimit.
     4. mbajtësi i licencës nuk ka paguar gjobat administrative, të vëna sipas këtij ligji.
9. Ministri përgjegjës për mjedisin nxjerr urdhrin e pezullimit të licencës, duke i lënë subjektit një afat prej 20 ditësh për ripërmbushjen e shkaqeve të pezullimit.
10. Subjekti, ndaj të cilit vendoset urdhri i pezullimit, ka të drejtën e ankimit te titullari i strukturës përgjegjëse për inspektimin në mjedis, sipas afateve dhe procedurave të legjislacionit në fuqi.
11. Në rast se subjekti plotëson detyrimet për shkaqet e pezullimit, ministri shfuqizon urdhrin e pezullimit.
12. Në rast se subjekti nuk përmbush brenda afatit të pezullimit detyrimet e përcaktuara në shkaqet e pezullimit, ministri nxjerr urdhrin e shfuqizimit të licencës përkatëse.
13. Në rast se konstatohet se nga subjekti përmbushen shkaqet e parashikuara në shkronjën “b”, të pikës 6, ministri nxjerr urdhrin e shfuqizmit të licencës përkatëse.
14. Agjencia Kombëtare e Mjedisit publikon aktin e pezullimit apo shfuqizimit në Rregjistrin Kombëtar të Licencave, Autorizimeve dhe Lejeve.
15. Subjekti, ndaj të cilit vendoset masa administrative, ka të drejtën e ankimit administrativ, sipas afateve dhe procedurave të legjislacionit në fuqi për lejet dhe licencat në Republikën e Shqipërisë.
16. Kundër vendimit të dhënë pas shqyrtimit të ankimit administrativ mund të bëhet ankim në gjykatën kompetente për çështjet administrative, brenda 30 ditëve nga shpallja e vendimit.

**Neni 22**

**Aktet nënligjore**

1. Ngarkohet Këshilli i Ministrave dhe ministri përgjegjës për mjedisin që, brenda 2 viteve nga data e hyrjes në fuqi të këtij ligji, të nxjerrë aktin nënligjor, në zbatim të pikave 2 dhe 3, të nenit 20.
2. Ngarkohet ministri përgjegjës për mjedisin që, brenda 2 viteve nga data e hyrjes në fuqi të këtij ligji, të miratojë aktet nënligjore, në zbatim të pikës 5, neni 7; pikave 1, 6 dhe 8, të nenit 10; të pikës 6, neni 15; të pikës 4, neni 16; të pikës 7, neni 17; të pikës 5, nenit 19; dhe të pikës 4, të nenit 20.
3. Ngarkohen ministri përgjegjës për mjedisin, ministri përgjegjës për ekonominë, tregtinë dhe ministri përgjegjës për industrinë që, brenda 2 viteve nga data e hyrjes në fuqi të këtij ligji, të nxjerër aktet nënligjore, në zbatim të pikës 8, të nenit 5 dhe pikës 15, të nenit 12.

**Neni 23**

**Hyrja në fuqi**

Ky ligj hyn në fuqi 6 muaj pas botimit në “Fletoren zyrtare”.

**K R Y E T A R I**

**LINDITA NIKOLLA**

**ANEKSI I**

**GAZET SERRË TË FLUORINUARA**

|  |  |  |  |
| --- | --- | --- | --- |
| Substanca | | | **GWP** (1) |
| Përcaktimi industrial | Emërtimi kimik (Emërtimi i zakonshëm) | Formula Kimike |
| HFC-23 | trifluorometan (fluoroform) | CHF3 | 14 800 |
| HFC-32 | difluorometan | CH2F2 | 675 |
| HFC-41 | fluorometan (metil fluorid) | CH3F | 92 |
| HFC-125 | pentafluoroetan | CHF2CF3 | 3 500 |
| HFC-134 | 1,1,2,2-tetrafluoroethane | CHF2CHF2 | 1 100 |
| HFC-134a | 1,1,1,2-tetrafluoroetan | CH2FCF3 | 1 430 |
| HFC-143 | 1,1,2-trifluoroetan | CH2FCHF2 | 353 |
| HFC-143a | 1,1,1-trifluoroetan | CH3CF3 | 4 470 |
| HFC-152 | 1,2-difluoroetan | CH2FCH2F | 53 |
| HFC-152a | 1,1-difluoroetan | CH3CHF2 | 124 |
| HFC-161 | fluoroethane (etil fluorid) | CH3CH2F | 12 |
| HFC-227ea | 1,1,1,2,3,3,3-heptafluoropropan | CF3CHFCF3 | 3 220 |
| HFC-236cb | 1,1,1,2,2,3-hekzafluoropropan | CH2FCF2CF3 | 1 340 |
| HFC-236ea | 1,1,1,2,3,3-hekzafluoropropan | CHF2CHFCF3 | 1 370 |
| HFC-236fa | 1,1,1,3,3,3-hekzafluoropropan | CF3CH2CF3 | 9 810 |
| HFC-245ca | 1,1,2,2,3-pentafluoropropan | CH2FCF2CHF2 | 693 |
| HFC-245fa | 1,1,1,3,3-pentafluoropropan | CHF2CH2CF3 | 1 030 |
| Substanca | | | **GWP** (1) |
| Përcaktimi industrial | Emërtimi kimik (Emërtimi i zakonshëm) | Formula Kimike |
| HFC-365 mfc | 1,1,1,3,3-pentafluorobutan | CF3CH2CF2CH3 | 794 |
| HFC-43-10 mee | 1,1,1,2,2,3,4,5,5,5-dekafluoropentan | CF3CHFCHFCF2CF3 | 1 640 |
| PFC-14 | tetrafluorometan (perfluorometan, carbon tetrafluorid) | CF4 | 7 390 |
| PFC-116 | hekzafluoroetan (perfluoroetan) | C2F6 | 12 200 |
| PFC-218 | oktafluoropropan (perfluoropropan) | C3F8 | 8 830 |
| PFC-3-1-10 (R-31-10) | dekafluorobutan (perfluorobutan) | C4F10 | 8 860 |
| PFC-4-1-12 (R-41-12) | dodekafluoropentan (perfluoropentan) | C5F12 | 9 160 |
| PFC-5-1-14 (R-51-14) | tetradekafluorohekzan (perfluorohekzan) | C6F14 | 9 300 |
| PFC-c-318 | oktafluorociklobutan (perfluorociklobutan) | c-C4F8 | 10 300 |
|  | sulfur hekzafluorid | SF6 | 22 800 |

**ANEKSI II**

**GAZE TË TJERA TË FLUORINUARA ME EFEKT SERRË OBJEKT I RAPORTIMIT**

|  |  |  |  |
| --- | --- | --- | --- |
| Substanca | | | **GWP** (1) |
| Emërtimi i zakonshëm/përcaktimi industrial | Formula Kimike | |
| HFC-1234yf | CF3CF = CH2 | | 4 Fn (2) |
| HFC-1234ze | trans — CHF = CHCF3 | | 7 Fn 2 |
| HFC-1336mzz | CF3CH = CHCF3 | | 9 |
| HCFC-1233zd | C3H2ClF3 | | 4,5 |
| HCFC-1233xf | C3H2ClF3 | | 1 Fn (3) |
| HFE-125 | CHF2OCF3 | | 14 900 |
| HFE-134 (HG-00) | CHF2OCHF2 | | 6 320 |
| HFE-143a | CH3OCF3 | | 756 |
| HCFE-235da2 (isofluorane) | CHF2OCHClCF3 | | 350 |
| HFE-245cb2 | CH3OCF2CF3 | | 708 |
| HFE-245fa2 | CHF2OCH2CF3 | | 659 |
| HFE-254cb2 | CH3OCF2CHF2 | | 359 |
| HFE-347 mcc3 (HFE-7000) | CH3OCF2CF2CF3 | | 575 |
| HFE-347pcf2 | CHF2CF2OCH2CF3 | | 580 |
| HFE-356pcc3 | CH3OCF2CF2CHF2 | | 110 |
| HFE-449sl (HFE-7100) | C4F9OCH3 | | 297 |
| HFE-569sf2 (HFE-7200) | C4F9OC2H5 | | 59 |
| Substanca | | | **GWP** (1) |
| Emërtimi i zakonshëm/përcaktimi industrial | | Formula Kimike |
| HFE-43-10pccc124 (H-Galden 1040x) HG-11 | | CHF2OCF2OC2F4OCHF2 | 1 870 |
| HFE-236ca12 (HG-10) | | CHF2OCF2OCHF2 | 2 800 |
| HFE-338pcc13 (HG-01) | | CHF2OCF2CF2OCHF2 | 1 500 |
| HFE-347mmy1 | | (CF3)2CFOCH3 | 343 |
| 2,2,3,3,3-pentafluoropropanol | | CF3CF2CH2OH | 42 |
| bis(trifluorometiyl)-methanol | | (CF3)2CHOH | 195 |
| HFE-227ea | | CF3CHFOCF3 | 1 540 |
| HFE-236ea2 (desfluoran) | | CHF2OCHFCF3 | 989 |
| HFE-236fa | | CF3CH2OCF3 | 487 |
| HFE-245fa1 | | CHF2CH2OCF3 | 286 |
| HFE 263fb2 | | CF3CH2OCH3 | 11 |
| HFE-329 mcc2 | | CHF2CF2OCF2CF3 | 919 |
| HFE-338 mcf2 | | CF3CH2OCF2CF3 | 552 |
| HFE-338mmz1 | | (CF3)2CHOCHF2 | 380 |
| HFE-347 mcf2 | | CHF2CH2OCF2CF3 | 374 |
| HFE-356 mec3 | | CH3OCF2CHFCF3 | 101 |
| HFE-356mm1 | | (CF3)2CHOCH3 | 27 |
| HFE-356pcf2 | | CHF2CH2OCF2CHF2 | 265 |
| HFE-356pcf3 | | CHF2OCH2CF2CHF2 | 502 |
| HFE 365 mcf3 | | CF3CF2CH2OCH3 | 11 |
| Substanca | | | **GWP** (1) |
| Emërtimi i zakonshëm/përcaktimi industrial | | Formula Kimike |
| HFE-374pc2 | | CHF2CF2OCH2CH3 | 557 |
|  | | - (CF2)4CH (OH)- | 73 |
| perfluoropolymethylisopropyl-ether (PFPMIE) | | CF3OCF(CF3)CF2OCF2OCF3 | 10 300 |
| nitrogjen trifluorid | | NF3 | 17 200 |
| trifluorometil sulfur pentafluorid | | SF5CF3 | 17 700 |
| perfluorociklopropan | | c-C3F6 | 17 340 Fn (4) |

**ANEKSI III**

**NDALIMET E VENDOSJES NË TREG TË PËRCAKTUARA NË NENIN 11**

|  |  |  |
| --- | --- | --- |
| Produktet dhe pajisjet Aty ku është e mundur, **GWP** e përzierjeve që përmbajne gaze serrë të fluorinuar do të përllogaritet në përputhje me aneksin IV, siç përcaktohet në nenin 2 | | Data e ndalimit |
| 1. Kontejnerë jorimbushës për gaze serrë të fluorinuar, që përdoren për shërbim, mirëmbajtje, ose mbushje e pajisjeve ftohëse, pajiseve të ajrit të kondicionuar dhe pajisjeve ngrohëse, sistemeve të mbrojtjes nga zjarri ose kuti e shpejtësisë elektrike, ose për përdorim si solventë | | |  | | --- | | Data e hyrjes në fuqi të këtij ligji | |
| 2. Sisteme jo të kufizuara të avullimit në mënyrë direkte që përnbajnë HFCs dhe PFCs si ftohës | | |  | | --- | | Data e hyrjes në fuqi të këtij ligji | |
| 3. Pajisje të mbrojtjes nga zjarri | që përmbajnë PFCs | |  | | --- | | Data e hyrjes në fuqi të këtij ligji | |
| që përmbajnë HFC-23 | 1 vit nga   |  | | --- | | data e hyrjes në fuqi të këtij ligji | |
| 4. Dritaret për përdorim shtëpiak që përmbajnë gaze serrë të fluorinuar | | |  | | --- | | Data e hyrjes në fuqi të këtij ligji | |
| 5. Dritaret e tjera që përmbajnë gaze serrë të fluorinuar | | Data e hyrjes në fuqi të këtij ligji |
| 6. Këpucë që përmbajnë gaze serrë të fluorinuar | | Data e hyrjes në fuqi të këtij ligji |
| 7. Goma që përmbajnë gaze serrë të fluorinuar | | Data e hyrjes në fuqi të këtij ligji |
| 8. Shkume me një përbërës, përveç kur kërkohet për të përmbushur standardet kombëtare të sigurisë, që përmbajnë gaze serrë të fluorinuar me **GWP** me 150 ose më shumë | | Data e hyrjes në fuqi të këtij ligji |
| 9. Gjeneratorë aerosol të tregtuara dhe të destinuara për t’u shitur për publikun e gjerë për qëllime argëtimi dhe dekorative, të renditura në pikën 40 të aneksit XVII të Rregullores (KE) Nr.1907/2006, dhe buritë e sinjaleve, që përmbajnë HFC-të me **GWP** prej 150 ose më shumë | | Data e hyrjes në fuqi të këtij ligji |
| 10. Frigoriferë dhe ngrirës shtëpiakë që përmbajnë HFC-të me **GWP** prej 150 ose më shumë | | Data e hyrjes në fuqi të këtij ligji |
| 11. Frigoriferë dhe ngrirës për përdorim tregtar (pajisje hermetikisht të mbyllura) | që përmbajnë HFC-të me **GWP** prej 2 500 ose më shumë | Data e hyrjes në fuqi të këtij ligji |
| që përmbajnë HFCs me **GWP** prej 150 ose më shumë | 1 janar 2025 |
| 12. Pajisje ftohëse të palëvizshme, që përmbajnë, ose funksionimi i të cilave mbështetet në, HFCs me **GWP** prej 2 500 ose më shumë, me përjashtim të pajisjeve të destinuara për aplikim të projektuar për të ftohur produktet në temperatura nën 50°C | | Data e hyrjes në fuqi të këtij ligji |
| 13. Paketa e sistemeve të centralizuara të ftohjes për përdorim komercial me një kapacitet prej 40 kWW ose më shumë që përmbajnë, ose funksionimi i të cilave mbështetet në gaze serrë të fluorinuar me **GWP** prej 150 ose më shumë, përveç në qarkun primar i ftohjes së sistemeve kaskadë, ku mund të përdoren gaze serrë të fluorinuar **GWP** prej më pak se 1 500 | | 1 janar 2025 |
| 14. Pajisjet e lëvizshme të ajrit të kondicionuar (pajisje hermetikisht të mbyllura që lëvizin midis dhomave nga përdoruesi fundor) që përmbajnë HFC-të me **GWP** prej 150 ose më shumë | | Data e hyrjes në fuqi të këtij ligji |
| 15. Sistemet e veçanta të ndara të ajrit të kondicionuar që përmbajnë më pak se 3 kg gaze serrë të fluorinuar, që përmbajnë, ose funksionimi i të cilave mbështetet në gaze serrë të fluorinuar me **GWP** prej 750 ose më shumë | | 1 janar 2030 |
| 16. Shkuma që përmbajnë HFC-të me **GWP** prej 150 ose më shumë, përveç kur kërkohet të përmbushin standardet kombëtare të sigurisë | Polistireni i shtrydhur (XPS) | Data e hyrjes në fuqi të këtij ligji |
| Shkuma të tjera | Data e hyrjes në fuqi të këtij ligji |
| 17. Aerosolet teknike që përmbajnë HFC-të me **GWP** prej 150 ose më shumë, përveç kur kërkohet të plotësojnë standardet kombëtare të sigurisë ose kur përdoren për aplikime mjekësore | | Data e hyrjes në fuqi të këtij ligji |

**ANEKSI IV**

**METODA E LLOGARITJES SË GWP TOTALE TË NJË PËRZIERJEJE**

**GWP** e një përzierjeje llogaritet si një mesatare e ponderuar, që rrjedh nga shuma e fraksioneve të peshës së substancave individuale të shumëzuara me **GWP** e tyre, përveç nëse specifikohet ndryshe, duke përfshirë substancat që nuk janë gaze serrë të fluorinuar.

Σ (Substanca X % x **GWP**) + ( Substancë X% x **GWP**) + ... (Substancë N% x **GWP**), ku % është kontributi në peshë me një tolerancë peshe prej +/- 1%.

Për shembull: aplikimi i formulës në një përzierje të gazeve të përbërë nga 60% dimetileter, 10% HFC-152a dhe 30% izobutan:

Σ (60% x 1) + (10% x 124) + (30% x 3)

→ \; Total **GWP** = 13,9

**GWP** e substancave të mëposhtme jo të fluorinuara përdoren për të llogaritur **GWP** e përzierjeve. Për substancat e tjera që nuk janë të listuara në këtë aneks, vlen një vlerë default prej 0.

|  |  |  |  |
| --- | --- | --- | --- |
| Substanca | | | **GWP** (1) |
| Emërtimi i zakonshëm | Përcaktimi industrial | Formula Kimike |
| metan nitrous oksid dimetiyl eter metilen klorid metil klorid kloroform etan propan butan isobutan pentan isopentan etoksietan(dietil eter)  metil formate hidrogjen amonia etilen propilen ciklopentan | R-170  R-290  R-600  R-600a  R-601  R-601a  R-610  R-611  R-702  R-717  R-1150  R-1270 | CH4  N2O CH3OCH3 CH2Cl2  CH3Cl  CHCl3  CH3CH3  CH3CH2CH3  CH3CH2CH2CH3  CH(CH3)2CH3  CH3CH2CH2CH2CH3  (CH3)2CHCH2CH3  CH3CH2OCH2CH3  HCOOCH3  H2  NH3  C2H4  C3H6  C5H10 | 25  298  1  9  13  31  6  3  4  3  5 (2)  5 (2)  4  25  6  0  4  2  5 (2) |

**ANEKSI V**

**TË DHËNA QË DUHET TË RAPORTOHEN, SIPAS NENIT 17**

1. Çdo sipërmarrës, i përcaktuar në nenin 17, raporton për:
2. sasinë totale të secilës substancë të listuar në ankeset I dhe II, që ajo ka prodhuar në Republikën e Shqipërise, duke identifikuar kategoritë kryesore të përdorimit në të cilat përdoret substanca;
3. sasitë e secilës substancë të listuar në aneksin I, dhe aty ku është e mundur në aneksin II, që ka vendosur në treg në Republikën e Shqipërise, duke specifikuar në mënyrë të veçantë sasitë e vendosura në treg për përdorim si lëndë e parë, eksporte të drejtpërdrejta, prodhimi i inhalatorëve me dozë të matur për shpërndarjen e përbërësve farmaceutikë, përdorimi në pajisje ushtarake dhe përdorimi në *etching* e materialit gjysmëpërçues ose pastrimi i dhomave të depozitimit të avujve kimikë brenda sektorit prodhues të gjysmëpërçuesve;
4. sasitë e secilës substancë, të listuar në anekset I dhe II, që janë ricikluar, rigjetur dhe shkatërruar, respektivisht;

ç) çdo stok që mbahen në fillim dhe në fund të periudhës raportuese;

1. çdo autorizim për të përdorur kuotën, duke specifikuar sasitë përkatëse.
2. Çdo sipërmarrës i përcaktuar në nenin 17, duhet të raportojë për:
3. sasitë e secilës substancë, të listuar në aneksin I, dhe aty ku është e mundur, në aneksin II, që ka vendosur në treg në Republiken e Shqipërise, duke specifikuar në mënyrë të veçantë, sasitë e vendosura në treg për përdorim si lëndë e parë, eksporte të drejtpërdrejta, prodhimi i inhalatorëve me dozë të matur për shpërndarjen e përbërësve farmaceutikë, përdorimi në pajisje ushtarake dhe përdorimin e materialit gjysmëpërçues ose pastrimi i dhomave të depozitimit të avujve kimikë brenda sektorit prodhues të gjysmëpërçuesve;
4. sasitë e secilës substancë, të listuar në aneksin I dhe II, që janë ricikluar, rigjetur dhe shkatërruar, respektivisht;
5. çdo stok, që mbahen në fillim dhe në fund të periudhës raportuese;

ç) çdo autorizim për të përdorur kuotën, duke specifikuar sasitë përkatëse;

1. çdo sasi të poseduar në fillim dhe në fund të periudhës raportuese.
2. Secili eksportues, i përcaktuar në nenin 17, duhet të raportojë për:
3. sasitë e secilës substancë, të listuar në aneksin I dhe II, që ajo ka eksportuar nga Republika e Shqipërisë, me qëllim riciklimin, rikuperimin ose asgjësimin;
4. sasitë e secilës substancë, të listuar në aneksin I dhe II, që ajo ka eksportuar nga Republika e Shqipërisë, me qëllim riciklimin, rikuperimin ose asgjësimin, respektivisht.
5. Çdo ndërmarrje, e përcaktuar në nenin 17, duhet të raportojë për:
6. sasitë e çdo substance, të listuar në aneksin I dhe II, të shkatërruara, duke përfshirë sasitë e atyre substancave që përmbahen në produkte ose pajisje;
7. çdo rezervë të çdo substance, të listuar në aneksin I dhe II, që presin të shkatërrohen, duke përfshirë sasitë e atyre substancave që përmbahen në produkte ose pajisje;
8. teknologjinë e përdorur për shkatërrimin e substancave, të listuara në aneksin I dhe II.
9. Çdo sipërmarrës, i përcaktuar në nenin 17, do të raportojë për sasitë e secilës substancë, të listuar në aneksin I, të përdorur si lëndë e parë.
10. Çdo sipërmarrës, i përcaktuar në nenin 17, duhet të raportojë për:
11. kategoritë e produkteve ose pajisjeve që përmbajnë substanca, të listuara në aneksin I dhe II;
12. numrin e njësive;
13. çdo sasi të çdo substance, të listuar në aneksin I dhe II, të përmbajtura në produktet ose pajisjet.

****

**V E N D I M**

**Nr.\_\_\_\_\_\_\_, datë\_\_\_\_\_\_\_\_\_**

**PËR**

**PROPOZIMIN E PROJEKTLIGJIT “PËR GAZET SERRË TË FLUORINUARA”**

Në mbështetje të neneve 78 dhe 83, pika 1, të Kushtetutës, me propozimin e ministrit të Turizmit dhe Mjedisit, Këshillit të Ministrave

**V E N D O S I:**

Propozimin e projektligjit “Për gazet serrë të fluorinuara” për shqyrtim dhe miratim në Kuvendin e Republikës së Shqipërisë, sipas tekstit dhe relacionit që i bashkëlidhen këtij vendimi.

Ky vendim hyn në fuqi menjëherë.

**K R Y E M I N I S T R I**

**EDI RAMA**

**Në mungesë dhe me porosi**

**ZËVENDËSKRYEMINISTRI**

**ARBEN AHMETAJ**

MINISTRI I TURIZMIT

DHE MJEDISIT

MIRELA KUMBARO FURXHI

1. *Ky ligj përafron pjesërisht Rregulloren e Këshillit dhe Parlamentit Evropian (EC) nr.EC/517/2014, e datës 16 prill 2014 “Mbi gazet serrë të fluorinuara” që shfuqizon rregulloren (EC) nr.842/2006.* [↑](#footnote-ref-1)